Document ID: 32005L0017

DIREKTIVA KOMISIJE 2005/17/ES
z dne 2. marca 2005
o spremembi nekaterih določb Direktive 92/105/EGS glede rastlinskih potnih listov
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) in zlasti drugega pododstavka člena 2(1)(f) in drugega pododstavka člena 10(1) Direktive,
ob upoštevanju naslednjega:
(1)
Na podlagi Direktive Komisije 92/105/EGS z dne 3. decembra 1992 o določanju stopnje standardizacije za rastlinske potne liste, ki se uporabljajo za premeščanje nekaterih rastlin, rastlinskih proizvodov ali drugih predmetov znotraj Skupnosti, in določanju podrobnih postopkov za izdajo takih rastlinskih potnih listov ter pogojev in podrobnih postopkov za njihovo zamenjavo (2), so bili določeni nekateri podrobni postopki za izdajo rastlinskih potnih listov.
(2)
Treba je uvesti nove določbe, ki bodo nalepke, izdane skladno s predpisi Skupnosti, ki se uporabljajo za trženje nekaterega uradno certificiranega semena, ki izpolnjuje ustrezne zahteve Direktive 2000/29/ES, obravnavale kot rastlinske potne liste.
(3)
Pokazalo se je, da mnoge države članice za obdobje 2004-2005 uporabljajo nalepke brez navedbe „Rastlinski potni list ES“. Primerno je določiti pravila uporabe nalepk za prehodno obdobje.
(4)
Direktiva 92/105/EGS določa, da morajo rastlinski potni listi vsebovati nekatere podatke, vključno z besedilom „Rastlinski potni list EGS“. Od sprejetja Pogodbe o Evropski uniji dalje se za Skupnost uporablja naziv „Evropska skupnost“, z ustrezno kratico „ES“, zato je treba navedeno besedilo spremeniti v „Rastlinski potni list ES“.
(5)
Direktivo 92/105/EGS je zato treba ustrezno spremeniti.
(6)
Sistem, po katerem se uporabljajo zgornje nalepke, se preuči do 31. decembra 2006, da bi se upoštevale pridobljene izkušnje.
(7)
Ukrepi, predvideni s to direktivo, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO DIREKTIVO:
Člen 1
Direktiva 92/105/EGS se spremeni:
1.
Člen 1(2) se spremeni:
(a)
Točka (c) se nadomesti z naslednjim:
„(c)
v primeru gomoljev krompirja Solanum tuberosum L. za sajenje, navedenega v točki 18.1 oddelka II dela A Priloge IV k Direktivi Sveta 2000/29/ES (3), se sme namesto rastlinskega potnega lista uporabljati uradna nalepka, določena v Prilogi III k Direktivi Sveta 2002/56/ES (4), če dokazuje, da so izpolnjene zahteve iz člena 6(4) Direktive 2000/29/ES (po 31. decembru 2005 morajo biti na nalepki navedene besede ‚Rastlinski potni list ES’); skladnost z določbami o vnosu gomoljev krompirja Solanum tuberosum L. za sajenje v varovano območje in njegovem premeščanju znotraj varovanega območja, priznanega glede na škodljive organizme, ki se nanašajo na te gomolje, se navede na nalepki ali na katerem koli drugem tržnem dokumentu.“
(3) UL L 169, 10.7.2000, str. 1." 						
(4) UL L 193, 20.7.2002, str. 60." 						
(b)
dodajo se naslednje točke (d), (e) in (f):
„(d)
v primeru semen Helianthus annuus L., navedenih v točki 26 oddelka II dela A Priloge IV k Direktivi 2000/29/ES, se sme namesto rastlinskega potnega lista uporabljati uradna nalepka, določena v Prilogi IV k Direktivi Sveta 2002/57/ES (5), če dokazuje, da so izpolnjene zahteve iz člena 6(4) Direktive 2000/29/ES (po 31. avgustu 2005 morajo biti na nalepki navedene besede ‚Rastlinski potni list ES’).
(e)
v primeru semen Lycopersicon lycopersicum (L.) Karsten ex Farw. in Phaseolus L., navedenih v točkah 27 in 29 oddelka II dela A Priloge IV k Direktivi 2000/29/ES, se sme namesto rastlinskega potnega lista uporabljati uradna nalepka, določena v Prilogi IV A k Direktivi Sveta 2002/55/ES (6), če dokazuje, da so izpolnjene zahteve iz člena 6(4) Direktive 2000/29/ES (po 31. avgustu 2005 morajo biti na nalepki navedene besede ‚Rastlinski potni list ES’).
(f)
v primeru semen Medicago sativa L., navedenih v točkah 28.1 in 28.2 oddelka II dela A Priloge IV k Direktivi 2000/29/ES, se sme namesto rastlinskega potnega lista uporabljati uradna nalepka, določena v Prilogi IV dela A k Direktivi Sveta 66/401/EGS (7), če dokazuje, da so izpolnjene zahteve iz člena 6(4) Direktive 2000/29/ES (po 31. avgustu 2005 morajo biti na nalepki navedene besede ‚Rastlinski potni list ES’).“
(5) UL L 193, 20.7.2002, str. 74." 						
(6) UL L 193, 20.7.2002, str. 33." 						
(7) UL 125, 11.7.1966, str. 2298/66." 						
2.
Člen 4 se črta.
3.
V Prilogi se točka 1 nadomesti z naslednjim:
„1.
‚Rastlinski potni list ES’ (v prehodnem obdobju, ki se izteče 1. januarja 2006, se lahko uporablja besedilo ‚Rastlinski potni list EGS’).“
Člen 2
Sistem, po katerem se uporabljajo nalepke iz člena 1(1), se preuči do 31. decembra 2006.
Člen 3
1. Države članice najpozneje do 14. maja 2005 sprejmejo in objavijo zakone in druge predpise, potrebne za uskladitev s to direktivo. Te predpise začnejo uporabljati 15. maja 2005.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 4
Ta direktiva začne veljati dvajseti dan po objavi v Uradnem listu Evropske unije.
Člen 5
Ta direktiva je naslovljena na države članice.
V Bruslju, 2. marca 2005

Labels: 3
20
8
6